શહેરનાં પાલડી વિસ્તારમાં લેન્ડ જેહાદનાં વિરોધમાં જાગૃત બનેલાં નાગરિકોએ હિંદુજાગરણ મંચનાં નેજા હેઠળ રવિવારે સવારે મૌન રેલી યોજવાની જાહેરાત કરી હતી, પરંતુ પોલીસે મંજૂરી નહીં લીધી હોવાનુ કારણ આગળ ધરી રેલી યોજવા દીધી નહોતી અને ૩૯ જણાની અટકાયત કરી હતી. પોલીસનાં આ પગલાથી પાલડી-વાસણા વિસ્તારનાં નાગરિકોમાં ભાજપ સરકાર સામે ભારે આક્રોશની લાગણી ફેલાવા પામી છે. પ્રાપ્ત માહિતી અનુસાર, પાલડી વિસ્તારમાં લઘુમતિ કોમની વધી રહેલી વસ્તી અને તેમનાં માટે જુના બંગલા-ફલેટ ખરીદી તેને રિડેવલપમેન્ટ કરવાની હિલચાલને રોકવા માટે સ્થાનિક સંઘ અને વિહિપનાં કાર્યકરો તેમજ જાગૃત નાગરિકોએ ઠેર ઠેર રજૂઆતો બાદ વર્ષા ફલેટનો મામલો હાઇકોર્ટમાં પહોંચી જતાં એલિસબ્રિજનાં સ્થાનિક નેતાઓ, કોર્પોરેટરો તથા અધિકારીઓની મિલીભગત સામે નારાજગી દર્શાવવા આંદોલન શરૂ કર્યુ છે.